IPJ Dolj a fost sesizat, luni dimineața, cu privire la faptul că pe DN 55, în afara localității Bratovoești, a avut loc un accident rutier.
La fața locului, polițiștii au stabilit că un bărbat de 34 de ani, din comuna Rojiște, în timp ce conducea un autoturism pe DN 55, din cauze ce urmează a fi stabilite în urma cercetărilor, ar fi pierdut controlul direcției de deplasare, răsturnându-se în afara părții carosabile.
În urma accidentului, bărbatul a murit.
În cauză, poliţiştii au întocmit dosar penal sub aspectul săvârşirii infracțiunii de ucidere din culpă, iar cercetările sunt continuate pentru stabilirea cu exactitate a împrejurărilor în care s-a produs accidentul.
(sursa: Mediafax)